b"\n_START_ARTICLE_\nFranc Kern\n_START_SECTION_\n\xc5\xbdivljenje\n_START_PARAGRAPH_\nV Velesovem je hodil v ljudsko \xc5\xa1olo nato pa je obiskoval gimnazijo v Kranju. Leta 1937 se je vpisal na \xc5\xa1tudij prava v Ljubljani, po enem letu pa je vstopil v ljubljansko bogoslovje. Med vojno je postal begunec in na\xc5\xa1el zato\xc4\x8di\xc5\xa1\xc4\x8de v \xc5\xbeupniji Hinje v Suhi krajini. \xc5\xbde junija 1942 so partizani po\xc5\xbegali bli\xc5\xbenjo vas \xc5\xbdvir\xc4\x8de, hinjski kaplan Novak pa je bil med prvimi duhovniki, ki so jih odpeljali in mu\xc4\x8dili ter nato umorili. 11. julija 1943 je bil posve\xc4\x8den v duhovnka in ga imenoval za kaplana v njegovi begunjski \xc5\xbeupniji Hinje. 5. aprila 1944, na veliko sredo, so ga partizani odpeljali iz vasi. Na mestnem pokopali\xc5\xa1\xc4\x8du v Metliki je opolno\xc4\x8di smel \xc5\xa1e enkrat ma\xc5\xa1evati, potem pa naj bi ga 'Ga\xc5\xa1per' obsodil na smrt. 21. aprila sta ga na mori\xc5\xa1\xc4\x8de vodila Ga\xc5\xa1perjev Ga\xc5\xa1per iz Toplic in neki Cvetko iz Ljubljane. Po nepreverjenih podatkih naj bi ga ubili v gozu blizu Sadinje vasi."